آستون آرخانگلسک که د ور گرته راساگه خودصلادار ننتسیائه وا آستونیا کیروف، ولوگدا، کومره ولات کارلیا و کومره ولات کومی هوم مرزه و میرسه وه دریایا اسبئ، پچورا، دریایا بارنت و کارا، و سر نهاییش می رسه د دماغه فلیگلی که ها د میناوه یا جوزف لند و دماغه ژلانیا که ها د میناوه نوایازملیا که هر دو گل ای میناوه یا جزو آستون آرخانگلسکن. آستون آرخانگلسک ها د هماریا شمال اوروپا افتوزنون. ای آستون د شمالش لریا توندار نه داره و د هارگه خوش لریا تایگانه. آستون ها د راساگه یا قطبی شمال روسیه و فره سرده. و گلالیایی که هان د کل ای آستون گلال اونگا و گلال وینا شمالین که هر دو گلشو هان د لا افتوزنون تا افتونشین ای آستون الوت ای آستون گلالیا هنی وه جز ای گلالیا داره گلالیایی چی گلال واگا، ویچگدا، کولوی، مزن و پچورا که بیشتر زمینا ای آستون نه گرتنه. الوت ای آستون چن گله دریاچه ئم داره